‘ঝলক দিখলা যা’ সিজন-৭ থেকে ধ্রাস্টি ধামিকে সরিয়ে দেওয়ার পর কে আসবেন? এই জল্পনায় উঠে আসছে আগের সিজনগুলোর জনপ্রিয় সঞ্চালক মনীষ পলের নাম। কেবলমাত্র ‘ঝলক’ বলে নয়, মনীষ পল এর আগে ‘ডান্স কে সুপারস্টার’, ‘ স্টার ইয়া রকস্টার’, ‘ডান্স ইণ্ডিয়া ডান্স’, ‘কমেডি সার্কাস’ এবং ‘ম্যাড ইন ইন্ডিয়া ’ এই রিয়েলিটি শো গুলিও সঞ্চালনা করেছেন। এবং সঞ্চালনার জন্য অনেক পুরস্কারও পেয়েছেন। কালার্স কতৃপক্ষ জানান যে মনীষের জনপ্রিয়তার জন্য তাকেই সঞ্চালক হিসেবে নিয়ে আসতে চান আবার। কর্তৃপক্ষের সঙ্গে মণীষের সঞ্চালনা নিয়ে কথাবার্তা চলছে বলেও সূত্রের খবর। তবে অফারটা যেহেতু হঠাৎ করে এসেছে তাই ডেট নিয়ে একটু সমস্যা হচ্ছে। মনীষ ঝলকের সঞ্চালনার কাজটি করার আপ্রান চেষ্টা করছেন বলে জানা যাচ্ছে মনীষের পরিচিতদের কাছ থেকে।